– Uppfært : FAS hafði betur gegn Framhaldsskólanum á Húsavík 19 - 9 og eru kominn áfram í næstu umferð . Líkt og undanfarin ár tekur Framhaldsskólinn í Austur-Skaftafellssýslu þátt í Gettu Betur . Liðið að þessu sinni skipa þau Björgvin Freyr Larsson , Ingunn Ósk Grétarsdóttir og Oddleifur Eiríksson en þjálfari liðsins er Sigurður Óskar Jónsson , fyrrum nemandi í FAS og þátttakandi í Gettu Betur . Síðustu mánuði hafa farið fram stífar æfingar hjá liðinu en varamenn hafa einnig tekið þátt í þeim . Í kvöld , 6. janúar , mun fyrsta viðureign keppninnar fara fram en Framhaldsskóli Austur-Skaftafellssýslu keppir á móti Framhaldsskólanum á Húsavík klukkan 20:30 . Keppninni verður ekki útvarpað en hægt er að nálgast hana á vefnum ef smellt er á meðfylgjandi hlekk . Við sendum liðinu góða strauma með von um gott gengi .